ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
মোট কোভিড সংক্রমিতের মধ্যে মাত্র ২২% চিকিৎসাধীন
কোভিড মুক্ত ২৬ লক্ষ; সংক্রমিত চিকিৎসাধীনের থেকে ১৮ লক্ষের বেশী বর্তমানে সুস্থ হয়ে উঠেছেন
নতুনদিল্লি, ২৮শে আগস্ট, ২০২০
কেন্দ্রের সমন্বিত কৌশল এবং ‘টেস্ট, ট্র্যাক ট্রিট’ নীতির কারণে বর্তমানে দেশে কোভিড সংক্রমিতরা দ্রুত সুস্থ হয়ে উঠছেন। একই সঙ্গে সংক্রমিতদের মৃত্যুর হার হ্রাস পাচ্ছে। গত পাচমাসে তিন-চতুর্থাংশর বেশী কোভিড সংক্রমিত সুস্থ হয়ে উঠেছেন। এখন এক-চতুর্থাংশের কম সংক্রমিত চিকিৎসাধীন।
সংক্রমণ কম থাকার কারণে যারা বাড়িতে নিভৃতাবাসে ছিলেন, এবং যাঁদের সংক্রমণ বেশী থাকার কারণে যারা হাসপাতালে চিকিৎসাধীন ছিলেন, তাঁরা অনেক বেশী সংখ্যায় আরোগ্য লাভ করছেন। বর্তমানে কোভিড মুক্ত প্রায় ২৬ লক্ষ। গত চব্বিশ ঘন্টায় ৬০,১৭৭ জন সুস্থ হয়ে উঠেছেন। আরোগ্য লাভের জাতীয় হার ৭৬.২৮%।
চিকিৎসাধীনের থেকে বর্তমানে ৩.৫ গুণ বেশী সংক্রমিত সুস্থ হয়ে উঠেছেন। মোট ২১.৯% সংক্রমিত এখন চিকিৎসাধীন। সর্বশেষ হিসেবে চিকিৎসাধীন সংক্রমিতদের থেকে ১৮,৪১,৯২৫ জন বেশী সুস্থ হয়ে উঠেছেন।
নমুনা পরীক্ষার পরিমাণ বৃদ্ধির ফলে সংক্রমিতদের দ্রুত শনাক্তকরণ, বাড়ি বাড়ি সমীক্ষার ফলে সংক্রমিতদের সংস্পর্শে যারা যারা এসেছেন, তাঁদের চিহ্নিতকরণের উদ্যোগ নেওয়া হয়েছে। এর ফলে শারীরিক অবস্থা বিবেচনা করে বাড়িতে নিভৃতাবাসের ব্যবস্থা করা অথবা যাঁদের হাসপাতালে পাঠানো দরকার, তাঁদের জন্য সেই অনুযায়ী ব্যবস্থা করা হচ্ছে।
কোভিড চিকিৎসার জন্য দেশ জুড়ে ত্রিস্তরীয় ব্যবস্থা নেওয়া হয়েছে। যাঁদের অবস্থা সংকটজনক, তাঁদের জন্য আইসিইউ-এর শয্যা, ভেন্টিলেটরের ব্যবস্থা সম্বলিত নির্ধারিত কোভিড হাসপাতালের ব্যবস্থা করা হয়েছে। এই ধরণের হাসপাতাল বর্তমানে ১৭২৩টি। এছাড়াও কোভিড নির্ধারিত স্বাস্থ্য কেন্দ্র রয়েছে ৩৮৮৩টি। এইই সব কেন্দ্রগুলিতে সংক্রমিতদের অক্সিজেন দেবার ব্যবস্থা রয়েছে। এখানে ফোন করে চিকিৎসকের থেকে পরামর্শ নেওয়া যায়। এছাড়াও রয়েছে আইসোলেশনে থাকার জন্য ১১,৬৮৯টি কোভিড কেয়ার কেন্দ্র। সব মিলিয়ে দেশে ১৫,৮৯,১০৫টি আইসোলেশন বেড, অক্সিজেন দেওয়া যাবে এ ধরণের ২,১৭,১২৮টি বেড ও ৫৭,৩৮০টি আইসিইউ বেড রয়েছে। যথাযথ ব্যবস্থা গ্রহণের ফলে দেশে কোভিড সংক্রমিতদের মধ্যে মৃত্যুর হার কমে ১.৮২% হয়েছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭-৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
অর্থমন্ত্রক
সরকারি স্টকের বিক্রির  জন্য নিলাম
নয়াদিল্লি, ২৯ এপ্রিল, ২০১৯
ভারত সরকার মূল্য-ভিত্তিক নিলামের মাধ্যমে ১৭ হাজার কোটি টাকার বিভিন্ন শেয়ার বিক্রির সিদ্ধান্ত নিয়েছে। ভারতীয় রিজার্ভ ব্যাঙ্কের মুম্বাই কার্যালয় থেকে আগামী ৩রা মে এই শেয়ারগুলির বিক্রির জন্য নিলাম করা হবে। প্রতিযোগিতা-ভিত্তিক এবং প্রতিযোগিতা বহির্ভূত উভয় পদ্ধতিতেই এই শেয়ারগুলি নিলাম করা হবে। নিলামে অংশগ্রহণের জন্য রিজার্ভ ব্যাঙ্কের কোর ব্যাঙ্কিং সলিউশন ব্যবস্থায় ইলেক্ট্রনিক পদ্ধতিতে আবেদন জমা করতে হবে। প্রতিযোগিতা বহির্ভূত নিলামে অংশগ্রহণের জন্য আগামী ৩ তারিখ বেলা সাড়ে ১১টা থেকে ১২ টা পর্যন্ত এবং প্রতিযোগিতামূলক নিলামে অংশগ্রহণের জন্য বেলা সাড়ে ১১টা থেকে সাড়ে ১২টা পর্যন্ত আবেদন জমা করা যাবে। সেদিনই নিলামের পরিণাম ঘোষণা করা হবে এবং সফল নিলামকারীরা শেয়ারের প্রদেয় অর্থ আগামী ৬ তারিখ রিজার্ভ ব্যাঙ্কে জমা করবেন।
CG/BD/SB
(Visitor Counter : 65
প্রধানমন্ত্রীরদপ্তর
রোমে জি-২০ শীর্ষ সম্মেলনের ফাঁকে ইতালীর প্রধানমন্ত্রী মারিও দ্রাঘির সঙ্গে প্রধানমন্ত্রীর সাক্ষাৎ
নয়াদিল্লী, ২৯ অক্টোবর, ২০২১
প্রধানমন্ত্রী শ্রী নরেন্দ্র মোদী রোমে জি-২০ শীর্ষ সম্মেলনের ফাঁকে ইতালীর প্রধানমন্ত্রী মারিও দ্রাঘির সঙ্গে ২৯ অক্টোবর সাক্ষাৎ করেছেন। ব্যক্তিগত স্তরে এটি তাঁদের প্রথম সাক্ষাৎ। বিশ্বজুড়ে মহামারীর মধ্যে জি-২০ সম্মেলন সফলভাবে আয়োজন করার জন্য শ্রী মোদী মিঃ দ্রাঘিকে অভিনন্দন জানান। গ্লাসগোতে সিওপি-২৬ সম্মেলন আয়োজনে বৃটেনের সঙ্গে ইতালীও যুক্ত রয়েছে।
জলবায়ু পরিবর্তনের ফলে উদ্ভুত চ্যালেঞ্জগুলি নিয়ে দুই নেতা আলাপ-আলোচনা করেছেন। এই সমস্যার সমাধানে আন্তর্জাতিক সম্প্রদায়কে একযোগে কাজ করার বিষয়ে তাঁরা সহমত পোষণ করেন। প্রধানমন্ত্রী জলবায়ু সমস্যার সমাধানে ভারতে যেসব উদ্যোগগুলি নেওয়া হয়েছে সেগুলির বিষয়ে জানিয়েছেন। উন্নত রাষ্ট্রগুলি জলবায়ু সমস্যার সমাধানে উন্নয়নশীল রাষ্ট্রগুলির বিভিন্ন প্রকল্পে আর্থিক সহায়তার যে অঙ্গীকার করেছিল তা যথাযথভাবে পালন না হওয়ায় শ্রী মোদী তাঁর উদ্বেগের কথা জানান।
উভয় নেতা আফগানিস্তান এবং ভারত-প্রশান্ত মহাসাগরীয় অঞ্চল সহ সম্প্রতি ঘটে যাওয়া বিভিন্ন আর্ন্তজাতিক ও আঞ্চলিক বিষয়ে মতবিনিময় করেছেন। ভারত-ইউরোপীয় ইউনিয়নের বহুস্তরীয় সহযোগিতাকে আরও এগিয়ে নিয়ে যাওয়ার ক্ষেত্রে তাঁরা একসঙ্গে কাজ করার ইচ্ছা প্রকাশ করেন।
দ্বিপাক্ষিক সম্পর্কে উভয় নেতা ২০২০ সালে ভারত-ইতালীর মধ্যে ভার্চুয়াল শীর্ষ সম্মেলনে গৃহীত সিদ্ধান্তগুলির বিষয়ে পর্যালোচনা করেন এবং ২০২০ থেকে ২০২৫ সালের মধ্যে অ্যাকশন প্লান অনুযায়ী কাজের অগ্রগতি খতিয়ে দেখেন। এই পরিকল্পনায় রাজনৈতিক, অর্থনৈতিক, বিজ্ঞান ও প্রযুক্তি এবং সাংস্কৃতিক বিভিন্ন দিক স্থান পেয়েছে।
দুই নেতা উভয় দেশের মধ্যে বস্ত্রশিল্প, খাদ্য প্রক্রিয়াকরণ শিল্প, গাড়ি শিল্প এবং পুনর্নবীকরণযোগ্য জ্বালানী সহ বিভিন্ন ক্ষেত্রে ব্যবসা-বাণিজ্য ও বিনিয়োগের পরিমাণ আরও বৃদ্ধি করার ক্ষেত্রে তাঁদের অঙ্গীকার পুনর্ব্যক্ত করেন। পুনর্নবীকরণযোগ্য এবং পরিবেশ বান্ধব জ্বালানীর ক্ষেত্রে সহযোগিতায় গতি আনতে ভারত ও ইতালী একটি যৌথ বিবৃতি প্রকাশ করেছে। জ্বালানীর ব্যবহারের পরিবর্তনে কৌশলগত অংশীদারিত্ব এখানে ঘোষিত হয়েছে। এরমধ্যে রয়েছে : বৃহদকারে পরিবেশ বান্ধব জ্বালানী করিডর, স্মার্ট গ্রিডস, জ্বালানী সঞ্চয় ব্যবস্থাপনা, গ্যাস সরবরাহ, সুসংহত বর্জ্য ব্যবস্থাপনা , পরিবেশ বান্ধব হাইড্রোজেন জ্বালানী, জৈব জ্বালানীর ব্যবহার বাড়ানো। বৈঠকে বস্ত্র শিল্পে সহযোগিতার জন্য ভারত ও ইতালী একটি ইচ্ছাপত্রে স্বাক্ষর করেছে।
শ্রী মোদী ইতালীর প্রধানমন্ত্রীকে সরকারি সফরে শীঘ্র ভারতে আসার আমন্ত্রণ জানিয়েছেন।
CG/ CB/NS
(
কর্মী, জন-অভিযোগএবংপেনশনমন্ত্রক
ভারতের লোকপাল আয়োজিত 'দুর্নীতি দমনের কৌশলগুলির সঙ্গে সমন্বয় সাধন' শীর্ষক ওয়েবিনার
নতুন দিল্লি, ২৩ মার্চ, ২০২১
ভারতের লোকপালের চেয়ারম্যান বিচারপতি শ্রী পিনাকী চন্দ্র ঘোষ বলেছেন যে দুর্নীতি যেখানেই হোক না কেন প্রাথমিক পর্যায়েই তাকে দমন করা উচিত। তিনি জানান দেশ থেকে দুর্নীতি দূরীকরণে সকল সংস্থার সহযোগিতা করা উচিত। তিনি আরও বলেন, দুর্নীতি রোধে যে ব্যবস্থা গ্রহণ করা হয়েছে তা প্রশংসনীয় ,তবে 'নিরাময়ের চেয়ে প্রতিরোধ' এই ধরণের ব্যবস্থাই গ্রহণ করা উচিত।
ভারতের লোকপাল আয়োজিত 'দুর্নীতি দমনের কৌশল সমূহের সঙ্গে সমন্বয় সাধন' শীর্ষক বিষয়ে ওয়েবিনারে চেয়ারম্যান বলেন এটি চালু হওয়ার পর থেকেই লোকপাল ও লোকায়ুক্ত আইন ২০১৩-এ উল্লিখিত বিধি অনুযায়ী ভারতের লোকপাল দায়িত্ব পালন করে চলেছে। ভারতে লোকপাল শুরুর পর থেকে ১১০ + ১৪২৭ টি অভিযোগ জমা পড়েছে এবং আইন অনুযায়ী যথাযথ ব্যবস্থা গ্রহণ করা হয়েছে। ভারতের লোকপাল প্রতিষ্ঠার দু'বছর পূর্তি উপলক্ষ্যে এই ওয়েবিনারে আয়োজন করা হয় । এই অনুষ্ঠানে সভাপতিত্ব করেন লোকপালের চেয়ারম্যান ।
লোকপালের সদস্য, চিফ ভিজিল্যান্স কমিশনার, ভিজিল্যান্স কমিশনার, সচিব ,কেন্দ্রীয় তদন্তকারী সংস্থা সিবিআই এবং ডিরেক্টর  এই ওয়েবিনারে অংশ নেয়।
অংশগ্রহণকারী সকলেই সময়মতো তথ্য ভাগ করে নেওয়ার প্রয়োজনীয়তার উপর জোর দেন। অল্প সময়ের মধ্যে, একটি ওয়েব পোর্টাল তৈরি করার বিষয়ে সিদ্ধান্ত নেওয়া হয়।এর ফলে নিরাপদে প্রয়োজনীয় তথ্য ভাগ করে নেওয়ার প্রক্রিয়া সহজ হয়ে উঠবে।
কেন্দ্রীয় ভিজিল্যান্স কমিশন, কেন্দ্রীয় তদন্তকারী সংস্থা ও এনফোর্সমেন্ট ডিরেক্টরের প্রায় আড়াইশ আঞ্চলিক পর্যায়ের আধিকারিকরা ভিডিও লিঙ্কের মাধ্যমে এই ওয়েবিনারে যোগ দেন।
লোকপাল ও লোকায়ুক্ত আইন ২০১৩ এর আওতায় ২০১৯ সালের ২৩শে মার্চ লোকপাল প্রতিষ্ঠিত হয়েছিল। ভারতের প্রথম লোকপাল হিসাবে, বিচারপতি শ্রী পিনাকী চন্দ্র ঘোষ  রাষ্ট্রপতি ভবনে রাষ্ট্রপতি শ্রী রাম নাথ কোবিন্দে'র কাছে শপথ বাক্য পাঠ করেন। তারপরে, ২৭ মার্চ ভারতের লোকপাল, বিচারপতি শ্রী পিনাকী চন্দ্র ঘোষের কাছে চার বিচার বিভাগীয় সদস্য এবং অন্য চার সদস্য শপথ গ্রহণ করেন।
কেন্দ্রীয়মন্ত্রিসভা
আন্তর্জাতিক উদ্ভাবন অংশীদারিত্বের ক্ষেত্রে ভারত ও গ্রেট ব্রিটেনের মধ্যে স্বাক্ষরিত সমঝোতাপত্রে মন্ত্রিসভার কর্মপরবর্তী অনুমোদন
নয়াদিল্লি, ৫ মে, ২০২১
আন্তর্জাতিক পর্যায়ে উদ্ভাবন অংশীদারিত্বের ক্ষেত্রে ভারতের পররাষ্ট্র মন্ত্রক ও গ্রেট ব্রিটেনের ফরেন, কমনওয়েলথ অ্যান্ড ডেভেলপমেন্ট অফিসের মধ্যে যে সমঝোতাপত্র বা মউ স্বাক্ষরিত হয়েছে, প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আজ সেটিতে কর্মপরবর্তী অনুমোদন মিলেছে।
উদ্দেশ্য :
এই সমঝোতা পত্র স্বাক্ষরের ফলে আন্তর্জাতিক পর্যায়ে উদ্ভাবন অংশীদারিত্বের সূচনায় ভারত ও গ্রেট ব্রিটেন সম্মত হবে। দুই দেশের মধ্যে এই অংশীদারিত্ব গড়ে উঠলে ভারতীয় উদ্ভাবকরা লাভবান হবেন এবং অন্যান্য দেশে নিজেদের উদ্ভাবন ক্ষমতা কাজে লাগানোর সুযোগ পাবেন। এর ফলে, বিভিন্ন দেশে দেশীয় উদ্ভাবকদের কাছে বিপণনের নতুন সুযোগ-সুবিধা তৈরি হবে। এমনকি, ভারতে উদ্ভাবনের এক অনুকূল বাতাবরণ গড়ে তুলতেও এই সমঝোতাপত্র অনুঘটকের ভূমিকা পালন করবে। রাষ্ট্রসঙ্ঘের সুস্থায়ী উন্নয়নের উদ্দেশ্যগুলি পূরণের সঙ্গে যুক্ত বিভিন্ন ক্ষেত্রের সমাধানে উদ্ভাবনের প্রয়োগ আরও বাড়বে। সেইসঙ্গে, সুস্থায়ী উন্নয়নের উদ্দেশ্যগুলি পূরণের পথ আরও সুগম হবে।
এই সমঝোতাপত্রের ফলে যে তহবিল, অনুদান, বিনিয়োগ এবং কারিগরি সহায়তা পাওয়া যাবে তার ফলে ভারতীয় শিল্পোদ্যোগীরা তাঁদের উদ্ভাবনী দক্ষতা বিভিন্ন উন্নয়নশীল দেশে বাস্তবিক প্রয়োগের ক্ষেত্রে আরও বেশি সুযোগ পাবেন।
আন্তর্জাতিক পর্যায়ে উদ্ভাবন অংশীদারিত্বের ফলে বিভিন্ন দেশের সীমা ছাড়িয়ে এক উদার ই-বাজার ব্যবস্থার সূচনা হবে, যার ফলে উদ্ভাবনী ক্ষমতার যথাযথ প্রয়োগের ক্ষেত্রে সুযোগ-সুবিধা যেমন বাড়বে, তেমনই উদ্ভাবন ব্যবস্থার প্রয়োগের ফলে তার প্রভাব মূল্যায়নের ক্ষেত্রে স্বচ্ছতা ও দায়বদ্ধতা বৃদ্ধি পাবে।
SC/BD/DM
(Visitor Counter : 165
উপ-রাষ্ট্রপতিরসচিবালয়
উপরাষ্ট্রপতি ইংরাজি নববর্ষ ২০১৯-এর প্রাক্কালে জনগণকে শুভেচ্ছা জানিয়েছেন
নয়াদিল্লি, ৩১ ডিসেম্বর, ২০১৮
উপরাষ্ট্রপতি শ্রী এম ভাঙ্কাইয়া নাইডু ইংরাজি নববর্ষ ২০১৯-এর প্রাক্কালে জনগণকে শুভেচ্ছা জানিয়েছেন। এক শুভেচ্ছা বার্তায় উপরাষ্ট্রপতি বলেছেন, “নতুন বছর ২০১৯ সালের সূচনার আনন্দময় মুহূর্তে এক শান্তিপূর্ণ, সমৃদ্ধ ও সুসংবদ্ধ বিশ্ব গড়ে তুলতে আমরা নিজেদেরকে উৎসর্গ করার দৃঢ় সংকল্প গ্রহণ করি।
নতুন বছর আমাদের জীবনে শান্তি-সমৃদ্ধি ও খুশি নিয়ে আসুক এবং সমস্ত উদ্দেশ্য পূরণের লক্ষ্যে দেশ এগিয়ে চলুক।”
CG/BD/NS
(Visitor Counter : 84
রেলমন্ত্রক
উৎসবের মরসুমে রেলওয়ে সুরক্ষা বাহিনী যাত্রীদের জন্য নির্দেশিকা জারি করেছে
নয়াদিল্লী, ১৪ অক্টোবর, ২০২০
উৎসবের মরসুমে রেলওয়ে সুরক্ষা বাহিনী যাত্রীদের জন্য নির্দেশিকা জারি করেছে। রেল স্টেশন, ট্রেন অথবা অন্যান্য রেল সংলগ্ন অঞ্চলে যাতায়াতকালীন সাধারণ যাত্রীদের নির্দেশিকা মেনে চলতে হবে।
১) সঠিকভাবে মাস্ক অথবা মাস্ক পড়া না থাকলে যাত্রীরা রেল স্টেশন চত্বরে প্রবেশ করতে পারবেন না।
২) সামাজিক দূরত্ব মেনে চলতে হবে।
৩) কোভিড পজেটিভ ধরা পরলে স্টেশন বা ট্রেন অথবা রেল স্টেশন চত্বরে প্রবেশ করা যাবেনা।
৪) রেল স্টেশন চত্বরে অথবা ট্রেনে চড়ার আগে করোনা সংক্রমণ আছে কিনা তা জানার জন্য নমুনা পরীক্ষা করাতে হবে এবং পরীক্ষা ফলাফলের জন্য যাত্রীদের অপেক্ষা করতে হবে ।
৫) রেল স্টেশন চত্ত্বরে স্বাস্থ্য পরীক্ষাকারী দল ট্রেনে সফরকারী যাত্রীদের পরীক্ষা করে দেখবেন।
৬) প্রকাশ্য স্থানে থুতু ফেলা যাবেনা।
৭) অস্বাস্থ্যকর বা অপরিচ্ছন্ন পরিস্থিতি তৈরি করতে পারে অথবা সাধারণ মানুষের স্বাস্থ্য বা নিরাপত্তায় বিঘ্ন ঘটাতে পারে এমন কোনো কাজকর্ম রেল স্টেশন এবং ট্রেনের ভিতর করা যাবেনা।
৮) করোনা সংক্রমণ বিস্তার রোধে রেল প্রশাসনের পক্ষ থেকে জারি করা নির্দেশিকা কোনোভাবে অমান্য করা যাবেনা।
৯) করোনা সংক্রমণ ছড়াতে পারে এমন কোনো কাজ কখনই করা যাবেনা।
করোনা সংক্রমণ প্রতিরোধে রেল প্রশাসনের জারি করা নির্দেশিকা অনুযায়ী যাত্রীদের সুযোগ-সুবিধায় ইচ্ছাকৃত হস্তক্ষেপ বা অবহেলা করলে অথবা কোনো ব্যক্তির নিরাপত্তায় আঘাত আসতে এমন কোনো কাজকর্ম চালালে বা নির্দেশিকা অমান্য করলে রেল কর্তৃপক্ষ ১৯৮৯ সালের রেলওয়ে আইনের ১৪৫, ১৫৩ এবং ১৫৪ নম্বর ধারা অনুযায়ী যেকোন যাত্রীর বিরুদ্ধে জেল অথবা জরিমানার মতো ব্যবস্থা গ্রহণ করতে পারে।
CG/SS/NS
(Visitor Counter : 185
মন্ত্রিসভারঅর্থনৈতিকবিষয়সংক্রান্তকমিটি
পশ্চিমবঙ্গ সহ ৯টি রাজ্যে রেলের সাতটি মাল্টি-ট্র্যাকিং প্রকল্প রূপায়ণে অনুমোদন দিল কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি
প্রকল্প রূপায়ণে ব্যয়ের মাত্রা দাঁড়াবে প্রায় ৩২,৫০০ কোটি টাকা
কর্মসংস্থানের মাধ্যমে ৭.০৬ কোটি শ্রম দিবস সৃষ্টির সম্ভাবনা
নয়াদিল্লি, ১৬ আগস্ট ২০২৩
দেশের রেল নেটওয়ার্ককে আরও শক্তিশালী করে তুলতে রেল মন্ত্রক প্রস্তাবিত সাতটি মাল্টি-ট্র্যাকিং প্রকল্পের রূপায়ণে আজ সবুজ সঙ্কেত দিল কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি।
প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কমিটির বৈঠকে স্থির হয় যে ৩২,৫০০ কোটি টাকা বিনিয়োগে এই প্রকল্প রূপায়ণে ১০০ শতাংশ অর্থ বরাদ্দ করা হবে কেন্দ্রীয় সরকারি তহবিল থেকে। প্রকল্প রূপায়ণ শেষে রেলপথগুলি আরও ভালোভাবে যাত্রী ও পণ্য পরিবহণে বাধা-বিপত্তি ও প্রতিবন্ধকতা কাটিয়ে উঠতে পারবে।
এই সাতটি পরিকাঠামো প্রকল্প গড়ে উঠবে দেশের ৯টি রাজ্যের ৩৫টি চিহ্নিত জেলায়। রাজ্যগুলি হল – উত্তরপ্রদেশ, বিহার, তেলেঙ্গানা, অন্ধ্রপ্রদেশ, মহারাষ্ট্র, গুজরাট, ওড়িশা, ঝাড়খণ্ড এবং পশ্চিমবঙ্গ। প্রকল্প রূপায়ণের কাজ সম্পূর্ণ হলে ভারতীয় রেলের নেটওয়ার্কে যুক্ত হবে আরও ২,৩৩৯ কিলোমিটার এবং কর্মসংস্থানের মাধ্যমে শ্রম দিবস সৃষ্টি হবে ৭.০৬ কোটি।
যে রেলপথগুলিকে প্রস্তাবিত প্রকল্প রূপায়ণের আওতায় নিয়ে আসা হয়েছে সেখান দিয়ে খাদ্যশস্য, কৃষি সার, কয়লা, সিমেন্ট, ফ্লাইঅ্যাশ, লোহা, তৈরি ইস্পাত, ঝামা, অপরিশোধিত তেল, চুনাপাথর, ভোজ্যতেল সহ বিভিন্ন প্রয়োজনীয় পণ্যসামগ্রী নিয়মিতভাবে পরিবহণ করা হয়।
রেল বর্তমানে পরিবেশ-বান্ধব হয়ে ওঠায় রেলপথে প্রয়োজনীয় পণ্যসামগ্রী চলাচল করলে পরিবেশ সুরক্ষার কাজ অনেকটাই সহজ হয়ে যায়। শুধু তাই নয়, রেল বর্তমানে সুদক্ষ জ্বালানি ব্যবস্থার সুযোগ ও সম্ভাবনাকে পুরো মাত্রায় কাজে লাগিয়েছে। সুতরাং, পরিবেশ-বান্ধব হওয়ার পাশাপাশি রেল পরিবহণ ব্যয়সাশ্রয়ী হয়ে ওঠার সম্ভাবনাও বেশ উজ্জ্বল।
প্রসঙ্গত উল্লেখ্য, ‘আত্মনির্ভর ভারত’ গঠনের যে সঙ্কল্প ও দৃষ্টিভঙ্গী প্রধানমন্ত্রী গ্রহণ করেছেন তার সঙ্গে সামঞ্জস্য রেখে এই রেল প্রকল্পগুলি রূপায়িত হবে। অন্যদিকে, ‘প্রধানমন্ত্রী গতি শক্তি জাতীয় মাস্টার প্ল্যান’ কর্মসূচিটিও এই প্রকল্প রূপায়ণের বিষয়টিকে বিশেষভাবে উৎসাহিত করবে।
অনুমোদিত প্রকল্পগুলির একটি তালিকা এখানে দেওয়া হল -
|
|
ক্রমিক সংখ্যা
|
|
প্রকল্পের নাম
|
|
প্রকল্পের ধরন
|
|
১
|
|
গোরক্ষপুর ক্যান্টনমেন্ট-বাল্মিকী নগর
|
|
বর্তমান রেল লাইনগুলিকে ডবল লাইনে রূপান্তর
|
|
২
|
|
শোন নগর-অন্ডাল মাল্টি-ট্র্যাকিং প্রকল্প
|
|
মাল্টি-ট্র্যাকিং
|
|
৩
|
|
নারগুন্ডি -বারাং এবং খুরদা রোড-ভিজিয়ানাগ্রাম
|
|
তৃতীয় লাইন
|
|
৪
|
|
মুদখেদ-মেডচল এবং মাহবুবনগর-ধন
|
|
বর্তমান রেল লাইনগুলিকে ডবল লাইনে রূপান্তর
|
|
৫
|
|
গুন্টুর-বিবিনগর
|
|
বর্তমান রেল লাইনগুলিকে ডবল লাইনে রূপান্তর
|
|
৬
|
|
চোপান-চুনার
|
|
বর্তমান রেল লাইনগুলিকে ডবল লাইনে রূপান্তর
|
|
৭
|
|
সমাখিয়ালি-গান্ধীধাম
|
|
বর্তমান রেল লাইনগুলিকে চার লাইনে রূপান্তর
AC/SKD/DM/
(
বিজ্ঞানওপ্রযুক্তিমন্ত্রক
কোভিড-১৯ এর বিভিন্ন সমস্যার সমাধানে ১১টি ভারত-মার্কিন বৈজ্ঞানিক দলকে বাছাই করা হয়েছে
নয়াদিল্লি, ০২ সেপ্টেম্বর, ২০২০
ভারতীয় এবং মার্কিন বৈজ্ঞানিকদের নিয়ে গঠিত ১১টি দল যৌথভাবে কোভিড-১৯ সংক্রান্ত বিভিন্ন বিষয় নিয়ে কাজ করবে। এর মধ্যে রয়েছে – প্রথা বহির্ভূতভাবে নমুনা পরীক্ষা করা, অ্যান্টি ভাইরাল থেরাপি, ভেন্টিলেটর সংক্রান্ত গবেষণা, বিভিন্ন যন্ত্রাংশকে সংক্রমণ মুক্ত করার পদ্ধতি, বাজারে থাকা নানা ওষুধের পুনর্ব্যবহার এবং কোভিড সংক্রান্ত লক্ষণ সনাক্তকরণের জন্য বিভিন্ন পন্থা-পদ্ধতি। ইউএস ইন্ডিয়া সায়েন্স অ্যান্ড টেকনোলজি এনডাওমেন্ট ফান্ড  – এর অর্থ এই কাজে ব্যবহার করা হবে। কেন্দ্রের বিজ্ঞান ও প্রযুক্তি দপ্তর এবং মার্কিন যুক্তরাষ্ট্রের বিদেশ দপ্তরের উদ্যোগে এই তহবিল গঠন করা হয়েছে। উভয় দেশের বৈজ্ঞানিকরা এই তহবিলের মধ্যে মূলত কোভিড-১৯ ইগনিশন গ্রান্ট – এর আওতায় এই পরীক্ষা-নিরীক্ষা চালাবেন। কোভিড-১৯ মহামারীর বিরুদ্ধে লড়াইয়ে বিজ্ঞান, প্রযুক্তি এবং ইঞ্জনিয়ারিং শাখা গুরুত্বপূর্ণ ভূমিকা নিয়েছে। নতুন ওষুধ, টিকা, চিকিৎসা সরঞ্জাম সহ বিভিন্ন উদ্ভাবনের ক্ষেত্রে ইউএসআইএসটিইএফ – এর এই উদ্যোগ গুরুত্বপূর্ণ ভূমিকা পালন করবে। এই তহবিলের বিষয়ে বিস্তারিত জানতে এবং কোভিড-১৯ মোকাবিলার জন্য যে দলগুলি বাছাই করা হয়েছে, তাঁদের কার্যকলাপ সম্পর্কিত তথ্য www.iusstf.org ওয়েবসাইট থেকে পাওয়া যাবে।
(CG/CB/SB
উপ-রাষ্ট্রপতিরসচিবালয়
ভারতের শিক্ষা ব্যবস্থায় নীতিবোধ, মূল্যবোধ যুক্ত করার সময় এসেছে : উপ-রাষ্ট্রপতি
নয়াদিল্লি, ৩ এপ্রিল, ২০১৯
ভারতের উপ-রাষ্ট্রপতি শ্রী এম ভেঙ্কাইয়া নাইডু বলেন, ভারতের শিক্ষা ব্যবস্থায় নীতিবোধ, মূল্যবোধ যুক্ত করার সময় এসেছে যাতে দেশ জ্ঞান এবং উদ্ভাবনের কেন্দ্র হিসেবে আবার আত্মপ্রকাশ করতে পারে। ইন্দিরা গান্ধী রাষ্ট্রীয় মুক্ত বিশ্ববিদ্যালয় -এর ৩২তম সমাবর্তন অনুষ্ঠানে বুধবার  নয়াদিল্লির বিশ্ববিদ্যালয় প্রাঙ্গণে এবং একইসঙ্গে সারা দেশের আঞ্চলিক কেন্দ্রগুলিতে ২ লক্ষেরও বেশি ছাত্রছাত্রী ডিগ্রি এবং ডিপ্লোমা পেয়েছেন। এই অনুষ্ঠানে উপ-রাষ্ট্রপতি সমাবর্তন ভাষণ দেন। সমগ্র অনুষ্ঠানটি ‘জ্ঞানদর্শন’, ‘জ্ঞানবাণী’ ও ‘জ্ঞানধারা’র মাধ্যমে সারা দেশে সম্প্রচারিত হয়। উপ-রাষ্ট্রপতি দারিদ্র্য, নিরক্ষরতা, ভয়, দুর্নীতি, ক্ষুধা এবং বৈষম্যমুক্ত নতুন ভারত গঠনে সবার অঙ্গীকারের ওপর গুরুত্ব আরোপ করেন।
তিনি বলেন, উচ্চশিক্ষার মাধ্যমে একজন মানুষের মধ্যে সামাজিক নীতিবোধ এবং মূল্যবোধ জারিত হবে। ভারতের বিপুল জনসংখ্যা, দক্ষতা এবং নানা প্রশিক্ষণের মাধ্যমে দক্ষ কর্মশক্তিতে রূপান্তরিত হবে। দেশের চিরায়ত জ্ঞান আধুনিক শিক্ষার সঙ্গে যুক্ত হয়ে প্রজ্ঞাপূর্ণ সমাজ গঠন করবে। তথ্যপ্রযুক্তি শিল্প শিক্ষা জগতে আমূল পরিবর্তন এনেছে। কৃষি, শিল্প, ব্যবসা-বাণিজ্য অথবা কর্মরত ব্যক্তিরা নিয়মিত পাঠ্যক্রমের বদলে ইগনুর মতো প্রতিষ্ঠানে শিক্ষালাভ করতে পারেন। এখন ইন্টারনেটের মাধ্যমে অনলাইন শিক্ষা ব্যবস্থায় দেশের প্রতিটি প্রান্তের মানুষ বিদ্যাচর্চা করতে পারছেন। ভারতের সমৃদ্ধ ঐতিহ্যের কথা উল্লেখ করে শ্রী নাইডু বলেন, আয়ুর্বেদ এবং যোগ বিশ্ব জুড়ে এখন সমাদৃত। রাষ্ট্রসঙ্ঘের ২১শে জুন ‘আন্তর্জাতিক যোগ দিবস’-এর ঘোষণাকে ১৭৭টি দেশ মান্যতা দিয়েছে। তিনি বিশ্ববিদ্যালয় এবং শিক্ষা প্রতিষ্ঠানগুলিতে আয়ুর্বেদ এবং যোগের মতো চিরায়ত বিষয়ে চর্চার ওপর জোর দেন।
যে সমস্ত শিক্ষার্থীরা নিয়মিত পাঠ্যক্রমের মাধ্যমে উচ্চশিক্ষার সুযোগ থেকে বঞ্চিত হতেন, ইগনুর মাধ্যমে তাঁরা এখন সেই সুযোগ পাচ্ছেন। উপ-রাষ্ট্রপতি, এর জন্য ইগনুর ভূমিকার প্রশংসা করেন। এই অনুষ্ঠানে ইগনুর উপাচার্য অধ্যাপক নাগেশ্বর রাও, সহ-উপাচার্য অধ্যাপক রবীন্দ্র রামচন্দ্র কানহেরে, স্কুল অফ স্টাডিজের ডিরেক্টররা, বিশ্ববিদ্যালয়ের শিক্ষক-শিক্ষিকা এবং অন্যান্য বিশিষ্ট জনেরা উপস্থিত ছিলেন।
ইগনুর কলকাতা আঞ্চলিক কেন্দ্রের সমাবর্তন অনুষ্ঠানটি হয় বিধাননগরের পূর্বাঞ্চল আঞ্চলিক সংস্কৃতি কেন্দ্রের ভারতীয়ম কালচারাল মাল্টিপ্লেক্সে। এই অনুষ্ঠানে নেতাজি সুভাষ মুক্ত বিশ্ববিদ্যালয়ের মাননীয় উপাচার্য অধ্যাপক শুভ শঙ্কর সরকার কলকাতা আঞ্চলিক কেন্দ্রের সম্মানীয় অতিথি হিসেবে সমাবর্তন ভাষণ দেন। কেন্দ্রের আঞ্চলিক অধিকর্তা ডঃ শিবা কুমার জি. এন. আঞ্চলিক কেন্দ্রের উন্নয়ন রিপোর্ট পেশ করেন। এই কেন্দ্রে বিদেশি ভাষা ও দক্ষতা উন্নয়ন কর্মসূচিতে সার্টিফিকেট কার্যক্রম চালুর প্রসঙ্গটি তিনি তাঁর ভাষণে উল্লেখ করেন। কলকাতা আঞ্চলিক কেন্দ্র থেকে ৭,৯৩৯ জন শিক্ষার্থীকে ডিগ্রি, ডিপ্লোমা এবং সার্টিফিকেট দেওয়া হয়েছে।
CG/CB/DM
(Visitor Counter : 303
প্রধানমন্ত্রীরদপ্তর
ইউরোপীয় পরিষদের সভাপতি মিঃ চার্লস মিশেলের সঙ্গে প্রধানমন্ত্রী শ্রী নরেন্দ্র মোদীর টেলিফোনে বার্তালাপ
নয়াদিল্লি, ২১ ডিসেম্বর, ২০১৯
ইউরোপীয় পরিষদের সভাপতি মিঃ চার্লস মিশেল আজ প্রধানমন্ত্রী শ্রী নরেন্দ্র মোদীকে টেলিফোন করেন।
ইউরোপীয় পরিষদের সভাপতি পদে দায়িত্ব গ্রহণ করায় মিঃ মিশেলকে উষ্ণ অভিনন্দন জানিয়ে প্রধানমন্ত্রী শ্রী মোদী পরিষদের সভাপতি হিসেবে তাঁর কার্যকালের সাফল্য কামনা করেন। মিঃ মিশেলের সুদক্ষ নেতৃত্বে ভারত-ইউরোপীয় ইউনিয়েনের অংশীদারিত্ব আরও মজবুত হবে বলে শ্রী মোদী আস্হা ব্যক্ত করেন।
চলতে বছরের গোড়ার দিকে নিউ ইয়র্কে রাষ্ট্রসঙ্ঘের সাধারণ অধিবেশনের ফাঁকে মিঃ মিশেলের সঙ্গে তাঁর বৈঠকের কথা স্মরণ করে প্রধানমন্ত্রী বলেন, ইউরোপীয় ইউনিয়েনের সঙ্গে পারস্পরিক স্বার্থ সংশ্লিষ্ট বিভিন্ন বিষয় সহ যোগাযোগ ব্যবস্হা, সন্ত্রাস দমন, জলবায়ু পরিবর্তনের মতো ক্ষেত্রগুলিতেও ভারত কাজ করতে অঙ্গীকারবদ্ধ।
দুই নেতাই আগামী বছর ব্রাসেলস-এ শীঘ্রই ভারত-ইউরোপীয় ইউনিয়নের মধ্যে পরবর্তী শীর্ষ বৈঠকের আয়োজন করার ব্যাপারে সহমত প্রকাশ করেন। কূটনৈতিক আলাপ-আলোচনার মাধ্যমে বৈঠকের দিন স্হির হবে।
CG/BD/NS
(Visitor Counter : 53
স্বাস্থ্যওপরিবারকল্যাণমন্ত্রক
কোভিড-১৯ : অসত্য ও প্রকৃত তথ্য
এক শ্রেণীর সংবাদ মাধ্যমের প্রতিবেদনে দাবি করা হয়েছে এলআইসি-র আইপিও ডেটা থেকে পরিষ্কার যে, ২০২১-এ মৃত্যুর সংখ্যা অনেক বেশি - এই তথ্য অনুমানমূলক এবং বিভ্রান্তিকর
নতুন দিল্লি, ১৯ ফেব্রুয়ারি, ২০২২
এক শ্রেণীর সংবাদ মাধ্যমের প্রতিবেদনে দাবি করা হয়েছে, এলআইসি-র পক্ষ থেকে যে আইপিও জারি করার প্রস্তাব রয়েছে তাতে এলআইসি-র পলিসি ও দাবিদাওয়া সম্পর্কিত বিস্তারিত তথ্যের কথা উল্লেখ করা হয়েছে। সংবাদ মাধ্যমের এই প্রতিবেদনে এলআইসি-র পলিসি ও দাবিদাওয়ার মাধ্যমে কোভিড-১৯-এ মৃত্যুর সংখ্যা সম্পর্কে যে দাবি করা হয়েছে তা সম্পূর্ণ অনুমান ভিত্তিক ও বিভ্রান্তিকর। প্রতিবেদনে আরও বলা হয়েছে, প্রকৃত পক্ষে কোভিডে মৃত্যুর সংখ্যা সরকারি পরিসংখ্যানের তুলনায় বেশি। এই প্রেক্ষিতে মন্ত্রকের পক্ষ থেকে সুস্পষ্ট ভাবে বলা হয়েছে, এধরণের প্রতিবেদন সম্পূর্ণ বিভ্রান্তিকর ও বাস্তবের সঙ্গে কোন মিল নেই।
এলআইসি-র পক্ষ থেকে নিষ্পত্তি করা দাবিদাওয়াগুলির সঙ্গে পলিসি হোল্ডারদের মৃত্যুর বিষয়টি যুক্ত থাকলেও তা যে কেবল কোভিড-১৯-এর কারণেই হয়েছে এটা মনে করা উচিত নয়। সংবাদ মাধ্যম এধরণের সমস্ত মৃত্যুকে কোভিড-১৯-এর কারণে হয়েছে বলে গণ্য করলেও তা সত্য নয়। মন্ত্রকের পক্ষ থেকে বলা হয়েছে, ভারতে কোভিড-১৯ সম্পর্কিত মৃত্যুর সমস্ত তথ্যই মহামারীর শুরুর সময় থেকে দৈনিক ভিত্তিতে প্রকাশ করা হয়ে আসছে।
ভারতে কোভিড-১৯-এ মৃত্যুর খতিয়ান প্রকাশে এক স্বচ্ছ ও কার্যকর ব্যবস্থা রয়েছে। গ্রামপঞ্চায়েত স্তর থেকে জেলা পর্যায়ে এবং রাজ্য পর্যায় পর্যন্ত মৃত্যুর সঠিক পরিসংখ্যান দিতে সর্বদাই স্বচ্ছতা মেনে চলা হয়। শুধু তাই নয়, ভারত সরকার কোভিডে মৃত্যুর সঠিক সংখ্যা জনসমক্ষে প্রকাশ করতে আন্তর্জাতিক স্তরে স্বীকৃত পদ্ধতি গ্রহণ করেছে। কেন্দ্রীয় সরকার মহামারীর প্রকৃত চিত্র জনসমক্ষে তুল ধরতে জনস্বাস্থ্য ক্ষেত্রে গৃহীত সমস্ত ব্যবস্থা পুঙ্খানুপুঙ্খ ভাবে মেনে চলতে রাজ্য ও কেন্দ্রশাসিত অঞ্চলগুলিকে অনুরোধ জানিয়ে আসছে। এছাড়াও ভারতে কোভিড-১৯-এ মৃত্যুর পরিসংখ্যান প্রকাশের পর সংশ্লিষ্ট ক্ষেত্রে পরিবারের নিকট একজনকে আর্থিক ক্ষতিপূরণ দেওয়ার বিষয়টিও জড়িয়ে রয়েছে। তাই, কোভিডে মৃত্যুর পরিসংখ্যান সঠিক নয় বলে সংবাদ মাধ্যমের প্রতিবেদনে যে দাবি করা হচ্ছে তা কেবল অনুমান নির্ভর এবং বাস্তব চিত্রের পরিপন্থি।
CG/BD/AS/
(Visitor Counter : 91
প্রধানমন্ত্রীরদপ্তর
আন্তর্জাতিক তাপপারমাণবিক পরীক্ষামূলক বিক্রিয়ক -এর যন্ত্রাংশ যুক্ত করার সূচনায় প্রধানমন্ত্রীর বার্তা
নয়াদিল্লি, ২৯ জুলাই, ২০২০
আন্তর্জাতিক তাপপারমাণবিক পরীক্ষামূলক বিক্রিয়ক  তার টোকোমাকের যন্ত্রাংশ যুক্ত করার কর্মসূচি ২৮শে জুলাই ফ্রান্সের সেন্ট-পঁ-লেঁ-দুরাসেতে সূচনা করেছে। আইটিইআর-এর সব সদস্য রাষ্ট্রের সরকার প্রধানদের বা রাষ্ট্র প্রধানদের এই অনুষ্ঠানে সশরীরে অথবা বৈদ্যুতিন মাধ্যমে অংশগ্রহণের আমন্ত্রণ জানানো হয়েছিল। রাষ্ট্রপতি ইমানুয়েল ম্যাক্রঁ অনলাইনের মাধ্যমে এই কর্মসূচির সূচনা করেছেন।
আইটিইআর সংস্থাকে তাদের কঠোর পরিশ্রম এবং সাফল্যের জন্য প্রধানমন্ত্রী শ্রী নরেন্দ্র মোদী তাঁর বার্তায় অভিনন্দন জানিয়েছেন। আইটিইআর-এর এই প্রকল্পটিতে বিশ্বের বিভিন্ন দেশের বৈজ্ঞানিক এবং প্রযুক্তিবিদরা যোগ দেওয়ায় একে ভারতের চিরায়ত বিশ্বাস – ‘বসুধৈব কুটুম্বকম’-এর সঙ্গে প্রধানমন্ত্রী তুলনা করেছেন, যার অর্থ মানবজাতির কল্যাণেই সারা বিশ্ব একযোগে কাজ করবে। ভারত ক্রায়োস্ট্যাট, বাহনের রক্ষক ব্যবস্থাপনা, কুলিং ওয়াটারের প্রযুক্তির জন্য প্রয়োজনীয় যন্ত্রাংশ সরবরাহ, ক্রায়োজেনিক এবং ক্রায়ো-ডিস্ট্রিবিউশন সিস্টেম, আরএস এবং বিন প্রযুক্তি ব্যবহার করে সহায়ক উত্তাপ সৃষ্টি করা, বিদ্যুতের সরবরাহের জন্য যন্ত্রাংশ সহ বেশ কয়েকটি ক্ষেত্রে এই প্রকল্পে গুরুত্বপূর্ণ ভূমিকা পালন করছে।
এই উপলক্ষে প্রধানমন্ত্রীর ভাষণটি ফ্রান্স ও মোনাকোতে নিযুক্ত ভারতীয় রাষ্ট্রদূত শ্রী জাভেদ আশরফ পাঠ করেন।
প্রধানমন্ত্রীর বার্তাটি পড়ার জন্য নিচের লিঙ্কে ক্লিক করুন –
http://dae.gov.in/writereaddata/iter2020_message_pm_india_shri_narendra_modi.pdf
(CG/CB/DM
প্রধানমন্ত্রীরদপ্তর
প্রধানমন্ত্রী ১৮ই জুলাই পোর্ট ব্লেয়ারে বীর সাভারকার আন্তর্জাতিক বিমানবন্দরের নতুন সমন্বিত টার্মিনাল ভবনের উদ্বোধন করবেন
পরিবেশবান্ধব এই ভবনের স্থাপত্বে ধরা পড়েছে ওই দ্বীপপুঞ্জের প্রাকৃতিক চিত্র
নতুন এই টার্মিনালের মাধ্যমে বছরে ৫০ লক্ষ যাত্রী যাতায়াত করতে পারবেন
নতুন দিল্লি, ১৭ জুলাই, ২০২৩
প্রধানমন্ত্রী শ্রী নরেন্দ্র মোদী ভিডিও কনফারেন্সের মাধ্যমে ১৮ই জুলাই পোর্ট ব্লেয়ারে বীর সাভারকার আন্তর্জাতিক বিমানবন্দরের নতুন সমন্বিত টার্মিনাল ভবনের উদ্বোধন করবেন।
যোগাযোগ পরিকাঠামোর প্রসার সরকারের অন্যতম অগ্রাধিকার। প্রায় ৭১০ কোটি টাকা ব্যয়ে নির্মিত নতুন সমন্বিত টার্মিনাল ভবনটি কেন্দ্রশাসিত ওই দ্বীপপুঞ্জে যোগাযোগ ব্যবস্থার প্রসারে বিশেষ ভূমিকা নেবে। ৪০,৮০০ বর্গকিলোমিটার এলাকায় তৈরি এই টার্মিনাল দিয়ে বছরে ৫০ লক্ষ যাত্রী যাতায়াত করতে পারবেন। পোর্ট ব্লেয়ার বিমানবন্দরে দুটি বোয়িং–৭৬৭–৪০০ বিমান এবং দুটি এয়ারবাস–৩২১ বিমান পার্ক করে রাখার পরিসরও তৈরি হয়েছে ৮০ কোটি টাকা খরচে।
পরিবেশবান্ধব নতুন এই ভবনটি স্থাপত্বে রয়েছে প্রকৃতির ছোঁয়া। এর কাঠামোয় বর্ণিত সমুদ্র এবং দ্বীপপুঞ্জ। রয়েছে তাপ নিরোধক ব্যবস্থা, এলইডি আলো, বৃষ্টির জল ধরে রাখার পরিকাঠামো, বর্জ্য জল প্রক্রিয়াকরণের ব্যবস্থা এবং ৫০০ কিলো ওয়াট ক্ষমতাসম্পন্ন একটি সৌরবিদ্যুৎ কেন্দ্র।
পর্যটকদের জন্য অত্যন্ত আকর্ষণীয় আন্দামান ও নিকোবরের প্রবেশ পথ হল পোর্ট ব্লেয়ার। সেখানে বিমানবন্দরের নতুন এই ভবন ওই অঞ্চলে পর্যটনের প্রসারে বিশেষ ভূমিকা নেবে তা বলাই বাহুল্য। এর পাশাপাশি বাড়বে কর্মসংস্থানের সুযোগ, হাওয়া লাগবে আঞ্চলিক অর্থনীতির পালে।
CG/AC/AS/ 18 July, 2023... 
(